Diari Oficial de la Generalitat Valenciana


Sumari del DOGV 8038, del 12-05-2017 (2017/4097)

RESOLUCIÓ de 3 de maig de 2017, de la Conselleria de Sanitat Universal i Salut Pública, per la qual es convoquen dos beques per a la realització de pràctiques professionals en la Subdirecció General de Sistemes d'Informació per a la Salut de la Direcció General d'Investigació, Innovació, Tecnologia i Qualitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8038

Data del DOGV
:   12-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4097


Data del document
:   03-05-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 3 de maig de 2017, de la Conselleria de Sanitat Universal i Salut Pública, per la qual es convoquen dos beques per a la realització de pràctiques professionals en la Subdirecció General de Sistemes d'Informació per a la Salut de la Direcció General d'Investigació, Innovació, Tecnologia i Qualitat. [2017/4097]  
L'Ordre 7/2016, de 31 d'agost, de la Conselleria de Sanitat Universal i Salut Pública (DOCV 7866, 06.09.2016), per la qual es van aprovar les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat, establia en l'article 2 que la convocatòria de les subvencions es realitzaria mitjançant una resolució de la persona titular de la conselleria amb competències en matèria de sanitat.  
Una de les àrees per a les pràctiques professionals regulades per l'esmentada ordre és, entre altres, l'àrea de Sistemes d'Informació per a la Salut.  
Les subvencions convocades per mitjà d'aquesta ordre, i de conformitat amb allò que s'ha assenyalat en el Decret 147/2007, de 7 de setembre, no necessiten ser notificades a la Comissió Europea al no reunir els requisits de l'article 107 del Tractat de Funcionament de la Unió Europea, per no suposar un avantatge econòmic, ja que els beneficiaris no exerceixen activitats econòmiques en què puguen oferir béns o serveis en el mercat, i no dóna lloc a falsejament de la competència.  
Per tant, i en virtut de les facultats que em confereix el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i de conformitat amb el que estableixen els articles 160.4.b i 166 de la Llei 1/2015, de 6 de febrer, d'hisenda pública, del sector públic instrumental i de subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
1. Constitueix l'objecte de la present resolució convocar dos beques per a realitzar pràctiques professionals en la Subdirecció General de Sistemes d'Informació per a la Salut de la Direcció General d'Investigació, Innovació, Tecnologia i Qualitat.  
2. La convocatòria s'ajustarà a les bases reguladores aprovades en l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.  
  
Segon. Nombre de beques i condicions de la concessió de les beques  
1. Aquesta convocatòria inclou un total de dos beques en matèria d'innovació en salut, dins de l'àrea dels Sistemes d'Informació, destinada a professionals amb titulacions universitàries (grau, llicenciatura o enginyeria) en Informàtica o en Telecomunicacions.  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de la beca hauran de reunir-se, al terme de presentació de sol·licituds de la present convocatòria, els requisits que determina l'article 4 de l'Ordre 7/2016, de 31 d'agost, de la Conselleria de Sanitat Universal i Salut Pública.  
4. Les pràctiques es realitzaran principalment en el laboratori de connectivitat cerebral de la Unitat Mixta FISABIO/CIPF adscrit a València a la Conselleria de Sanitat Universal i Salut Pública, i de forma puntual en els serveis centrals de la conselleria.  
5. L'activitat pràctica a desenrotllar consistirà en la realització d'activitats relacionades amb la R+D+i, en l'àmbit d'Imatge Medica Poblacional, dins de l'àrea de Sistemes d'Informació per a la Salut.  
  
Tercer. Finançament i dotació econòmica  
1. Les beques que inclou aquesta convocatòria es desenrotllaran a partir de l'any 2017 i la concessió estarà condicionada a l'existència de crèdit adequat i suficient en els Pressupostos de la Generalitat de l'anualitat corresponent.  
2. S'atorgaran fins a un total de dos beques per un import global màxim de vint-i-quatre mil euros (24.000,00 ?), que es finançaran amb càrrec a l'aplicació pressupostària 28.39.90.4749.307.79 capítol 4, codi de línia comptable S2869000, dels Pressupostos de la Generalitat segons el desglossament inicial següent:  
  
2017 2018 Total  
10.000,00 - 14.000,00 - 24.000,00 -  
  
  
En el cas de pròrroga de les beques quan es donen les circumstàncies previstes en el punt quart, aquestes es finançaran amb càrrec a la línia comptable equivalent del pressupost de despeses de la Conselleria de Sanitat Universal i Salut Pública de l'exercici corresponent.  
3. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques i la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'estableix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'aquesta convocatòria estarà dotada amb mil euros (1.000,00 ?) bruts mensuals. Sobre el dit import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, pogueren correspondre.  
  
4. De conformitat amb el Reial decret 1493/2011, de 24 d'octubre, la quota empresa de la Seguretat Social dels adjudicataris de la present convocatòria es finançarà amb càrrec a la mateixa aplicació i codi de línia mencionats en el punt 2 d'aquest apartat, pels imports que s'establisquen en la normativa vigent en la matèria.  
5. Amb la finalitat de maximitzar el període de formació de les persones beneficiàries, en el cas que l'inici de les beques siga posterior a la data indicada en el punt quart, podran reajustar-se els imports previstos en els pressupostos corresponents, sempre que hi haja crèdit adequat i suficient.  
  
Quart. Duració de les beques  
1. El període de duració de les beques començarà el dia que s'indique en la resolució de concessió de la present convocatòria, i tindrà una duració de fins a dotze mesos a comptar des del dia que també s'hi indique. La data de començament de les beques en cap cas podrà ser anterior a l'1 d'agost de 2017.  
2. Sense perjuí del que preveu el paràgraf precedent, la duració de les beques podrà prorrogar-se, mitjançant una resolució expressa, fins a un període màxim de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Quint. Termini i forma de la sol·licitud  
1. El termini per a la presentació de les sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació acreditativa dels mèrits que ha d'acompanyar-se, es realitzarà i ajustarà a allò que s'ha determinat en els articles 7 i 8 de l'Ordre 7/2016, de 31 d'agost, de la Conselleria de Sanitat Universal i Salut Pública, açò és, per via electrònica, tal com es descriu en els dits articles.  
  
Sext. Dades de caràcter personal  
1. Les dades personals dels sol·licitants, arreplegades en el transcurs del procediment, seran incloses en el fitxer de dades de caràcter personal denominat beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el Reial decret 1720/2007, de 21 de desembre, pel qual s'aprova el Reglament de desplegament de la referida llei orgànica.  
  
2. Els titulars de les dades personals contingudes en el fitxer automatitzat referenciat poden exercir els seus drets d'accés, rectificació i cancel·lació de dades davant de la Direcció General de Tecnologies de la Informació i les Comunicacions.  
  
Sèptim. Criteris de valoració de les sol·licituds  
Les sol·licituds presentades es valoraran d'acord amb els criteris establits en l'article 5 de l'Ordre 7/2016, de 31 d'agost, de la Conselleria de Sanitat Universal i Salut Pública. Una vegada valorats els primers quatre apartats del barem, es convocarà a la fase d'entrevista les vint persones que hagen obtingut les millors puntuacions en la suma dels dits apartats.  
  
Octau. Comissió avaluadora  
De conformitat amb l'article 10 de l'Ordre 7/2016, de 31 d'agost, de la Conselleria de Sanitat Universal i Salut Pública, es crearà una comissió avaluadora per a les dos beques, amb la composició següent:  
  
- Persona titular del Servei de Gestió de Projectes de Tecnologies de la Informació i la Comunicació, o persona que hi delegue, que actuarà com a president.  
- Un tècnic del Servei de Gestió de Projectes de Tecnologies de la Informació i la Comunicació, que actuarà com a secretari.  
- Un tècnic de la Subdirecció General de Sistemes d'Informació per a la Salut.  
- Un tècnic del servei amb competències en Investigació Sanitària  
  
- Un tècnic o enginyer d'Aplicacions i Sistemes del Departament de Salut d'Arnau de Villanova - Llíria.  
  
Nové. Mitjans de publicació dels distints tràmits  
D'acord amb l'article 11 de l'Ordre 7/2016, de 31 d'agost, de la Conselleria de Sanitat Universal i Salut Pública, les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet, www.gva.es, així com en la pàgina web de la conselleria amb competències en matèria de sanitat i salut, www.san.gva.es.  
  
Deu. Resolució, termini de resolució i notificació  
1. Segons el que estableix l'article 12 de l'Ordre 7/2016, de 31 d'agost, de la Conselleria de Sanitat Universal i Salut Pública, es delega en la persona titular de l'òrgan instructor del procediment per a dictar la resolució de concessió de les beques, i ha d'indicar aquest punt en la resolució.  
2. El termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjuí que puga ampliar-se en els termes que preveu l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat que tenen, tot això segons els articles 18 i 20 de la Llei 38/2003, general de subvencions. La publicació de l'esmentada resolució produirà els efectes de notificació a les persones interessades, d'acord amb el que disposen els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut, www.san.gva.es.  
  
Onze. Pagament i justificació de les beques  
Per al pagament i justificació de les beques caldrà ajustar-se al que estableixen els articles 22 i 23 de l'Ordre 7/2016, de 31 d'agost, de la Conselleria de Sanitat Universal i Salut Pública.  
  
Dotze. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
Tretze. Recursos  
Contra aquesta resolució, que posa fi a via administrativa, es podrà interposar un recurs contenciós administratiu segons que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament un recurs de reposició davant de la consellera de Sanitat Universal i Salut Pública en el termini d'un mes a comptar des de l'esmentada data, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 3 de maig de 2017.- La consellera de Sanitat Universal i Salut Pública: Carmen Montón Giménez.